Cartierul Berceni a rămas fără apă caldă, curent și căldură: "Parcă-i pe vremea lui Ceaușescu".
Cartierul Berceni a rămas fără curent, apă caldă și căldură. Oamenii au reacționat nervos pe Facebook. "Parcă-i pe vremea lui Ceaușescu", a comentat un utilizator furios.
Călătoria în timp s-a inventat în România. Locuitorii din cartierul bucureștean Berceni au rămas fără curent electric. "Parcă-i pe vremea lui Ceaușescu", și-au adus aminte cei care au trăit și în comunism.Curentul, apa caldă și căldura au picat rând pe rând în urmă cu două zile în cartierul bucureștean. Fără curent, caloriferele electrice au devenit inutile. Oamenii s-au revoltat pe Facebook."Rețeaua nu poate suporta atâtea calorifere electrice și radiatoare", "am ajuns ca pe vremuri, fără căldură, apă caldă și lumină" și "au început să cedeze, prea multe calorifere și aparate de încălzit, e și sistemul ăsta vechi", au fost câteva dintre comentariile postate pe un grup de Facebook al locuitorilor din Berceni.